題安成劉伯深爵瑞里報德堂上白爵圖
作者：楊萬里
朝代：宋

paragraphs: 君不見書臺之北爵瑞里，安成令君旌孝子。
報德堂前松造天，卜宅浩然老居士。
居士元無一物遺，子孫只有牙籤三萬存。
郎君飯此三萬軸，落紙雲煙動場屋。
雪中負土成先塋，感得路人雙涕零。
更傳雪爵雲上墮，天表孝子踏雪行。
即看黄告來告弟，是時雪爵應再至。